_:nc51364fbac3f4689ace7d65a9afede9dxb0
<http://schema.org/description>
"\nDette er en trykt opskrift på dansk. \nStriber På Langs Sweater strikkes nedefra og op i et 4 r, 4 vr-ribmønster. Ærmerne strikkes ved at samle masker op langs armåbningen og strikke rundt på en lille rundpind eller med strømpepinde. I halskanten strikkes til sidst en dobbelt ribkant. Striber På Langs Sweater er dermed næsten monteringsfri.\nDa Striber På Langs Sweater strikkes i rib, vil den, mens man strikker den, trække sig meget sammen. For at opnå de rette mål og strikkefasthed er det derfor vigtigt, at sweateren dampes og/eller vaskes inden brug. Du kan stryge sweateren med et vådt håndklæde over (stryg ikke direkte på sweateren med mindre du har et særligt dampstrygejern), mens den strækkes ud til de rette mål (brug målebånd! Se forsiden for mål). Sweateren vil holde sig i denne form, hvis du gør det grundigt og lader den tørre fladt. Når sweateren skal vaskes, skal den efterfølgende ligge fladt og tørre, idet den trækkes ud til de rette mål i våd tilstand.\nLav en strikkeprøve, som du damper, for at tjekke strikkefastheden, inden du går i gang med sweateren.\nStørrelsesguide\nStriber På Langs Sweater bør have et bevægelsesrum (positive ease) på ca. 25 cm i forhold til dit brystmål. Pasformen er oversize. Størrelserne XS (S) M (L) XL (2XL) 3XL (4XL) 5XL svarer til et brystmål målt på egen krop på 80-85 (85-90) 90-95 (95-100) 100-110 (110-120) 120-130 (130-140) 140-150 cm. Målene på den færdige sweater er angivet på forsiden af opskriften. Mål dig selv, inden du går i gang med at strikke, for at vurdere hvilken størrelse, der vil passe dig bedst. Hvis du fx måler 90 cm rundt om brystet (eller det bredeste sted på din krop), bør du strikke en str. S. En sweater i str. S har overvidden 114 cm og vil i nævnte eksempel give et bevægelsesrum (positive ease) på 24 cm.\nStørrelser: XS (S) M (L) XL (2XL) 3XL (4XL) 5XL\nOvervidde: 105 (114) 122 (130) 139 (147) 156 (173) 181 cm\nHel længde: 59 (61) 62 (65) 70 (71) 73 (75) 76 cm\nStrikkefasthed: 19 masker x 26 pinde i ribstrik (4 r, 4 vr) efter vask og blokning = 10 x 10 cm\nVejledende pinde: Rundpind 4 mm og 4,5 mm (40 og 80 eller 100 cm), strømpepinde 4 mm\nMaterialer: 250 (300) 300 (350) 350 (350) 400 (400) 450 g Arwetta fra Filcolana (50 g = 210 m) eller Sunday fra Sandnes Garn (50 g = 235 m) strikkes sammen med 125 (150) 150 (175) 175 (175) 175-200 (200) 200 g Tilia fra Filcolana (25 g = 210 m) eller Tynn Silk Mohair fra Sandnes Garn (25 g = 212 m)"
<https://bruunstrik.com/products/striber-pa-langs-sweater>